recursal/SuperWikiNEXT-32B huggingface dataset:
Во моралната филозофија, **деонтолошката етика** или **деонтологијата** (од старогрчки: *δέον* 'должност, обврска + λόγος, 'учење') е нормативно етичка теорија според која моралната исправност на едно дело треба да се заснова врз тоа дали самото дело е правилно или погрешно следејќи одредени правила, наместо врз основа на последиците на истото.  Понекогаш може да се опише и како должност или обврска.   Деонтолошката етика вообичаено им се спротивставува на консеквенцијализмот,  доблесната етика и прагматичната етика. При овој термин, самото дело е позначајно од неговите последици.

Терминот *деонтолошки* првпат бил искористен во неговиот денешен, специјлизиран контекст од страна на Ц.Д. Брод во својата книга напишана во 1930 - *Петте вида на етичка теорија*.  Пред тоа бил употребен од страна на Џереми Бентам, кој го измислил пред 1816 година како синоним за *дикастичка* или *цензурална етика* (т.е. етика заснована врз расудување).  Поопштата смисла на зборот е задржана во францускиот јазик, особено во терминот *code de déontologie* ( етички кодекс), во контекст на професионалната етика .

Во зависност од системот на деонтолошка етика, *морална обврска* може да произлезе од надворешен или внатрешен извор, како на пример: збир правила својствени за универзумот (етички натурализам), религиозно право, или збир на лични или културни вредности (било кој од кои може да биде во конфликт со личните желби).



1. ↑  „Deontology dictionary definition | deontology defined".
2. ↑  Waller, Bruce N. 2005. *Consider Ethics: Theory, Readings, and Contemporary Issues*. New York: Pearson Longman. p. 23.
3. ↑  „Deontology". *Ethics Unwrapped* (англиски). Посетено на 2020-05-27.
4. ↑  Flew, Antony. 1979. "Consequentialism." Pp. 73 in *A Dictionary of Philosophy* (2nd Ed.). New York: St. Martin's.
5. ↑  Beauchamp, Tom L. 1991. *Philosophical Ethics: An Introduction to Moral Philosophy* (2nd ed.). New York: McGraw Hill. p. 171.
6. ↑  Bentham, Jeremy. 1816. *Chrestomathia*. London. p. 213–14:

"For a synonym, *Dicastic Ethics* may have the single-worded appellative *Deontology*.**\***"

**Corresponding footnote**: "**\***[*Deontology*.] From two Greek words, the first of which signifies *fit, fitting, right, becoming, proper*. Deontology—an account or indication of that which, on the occasion in question, whatsoever it be, is—(i.e. by him who speaks or writes, is regarded as being)—*fit, fitting, becoming, proper*. It is in *sound* only, and not in *signification*, that it has any connexion with the word [*ontology*], employed above. Applied to every branch of Ethics, taken in the largest sense of the word *Ethics*, the use of such a word as *Deontology* affords a promise of being attended with considerable convenience. It will accord equally well with every system which ever has been, or ever can be, devised, in relation to the foundation of moral obligation :—in the use of it, no such incongruity and presumption is involved, as that which is called *petitio principii*—i.e. a begging of the question—an assumption of the matter in dispute."
**Дивизија 5** — седмото ниво во системот на лигата на шведскиот фудбал и опфаќа 47 групи со 9 до 16 фудбалски тимови во секоја.

Натпреварување
--------------

Има 47 групи од 9 до 16 тимови, секоја од нив претставува локална географска област. Во текот на една сезона (почнувајќи во април и завршувајќи во октомври) секој клуб игра со другите двапати, еднаш на домашен терен и еднаш на својот противник, за вкупно 18 до 22 натпревари во зависност од бројот на тимови. Најдобриот тим во секоја група од Дивизија 5 се промовира во Дивизија 4, а второпласираните тимови исто така може да бидат промовирани или да учествуваат во плеј-офот за промоција/испаѓање. Последните две екипи во секоја група од Дивизија 5 вообичаено испаѓаат во Дивизија 6.

Администрација
--------------

Окружните фудбалски сојузи се одговорни за администрирање на дивизијата 5. Шведската фудбалска асоцијација е одговорна за администрацијата на дивизијата 3 и повисоките нивоа на системот на шведската фудбалска лига.

Надворешни врски
----------------

* Профил на Шведската фудбалска асоцијација
**Витошка Бистрица** или само **Бистрица** - река во западна Бугарија, притока на реката Искар.

Тече од источните падини на врвот Гољам (Голем) Резен на планината Витоша, преминувајќи го Природниот резерват Бистришко Браниште, каде што создава мал, но прекрасен водопад, познат како Самоковиштето, потоа преминувајќи ги селата Бистрица и Панчарево за да се влее во Панчаревското Езеро, во близина на Софија. Дополнителниот шарм на областа нуди неколку вештачки водопади во долниот тек на реката.

Надворешни врски
----------------

* ДПП Витоша – Туристички маршрути.
Глупак филм постер
**„Глупак"** (англиски: *The Saphead*) — американски филм од 1920 година, во режија на Херберт Блаш и Винчел Смит. Главните улоги ги толкуваат: Бастер Китон, Ирвинг Камингс и Вилијам Х. Крејн.

Синопсис
--------

Ник Ван Олстине е богат сопственик на рудници на сребро. Неговиот син Берти е наиван и разгален, а ќерката Роуз е омажена за сомнителниот инвеститор Марка. Марк има вонбрачна ќерка, но го принудува Берти да ја преземе вината и така ги уништува неговите планови за венчавката. Исто така, Марк речиси го уништува семејниот бизнис така што ги продава залихите на рудникот по прениска цена. На тој начин, Берти мора да се обиде да го спаси семејството...

Наводи
------

1. ↑  РТС, Глупан (пристапено на 3.1.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Бурагот и останатите комори на преживниот желудник.
**Бураг** (латински: *rumen*), наречен и **преден желудник**, е првата комора на желудникот кај преживните животни. Тој служи како примарно место каде се врши ферментација на дигестивниот материјал во целиот систем за варење. Откако храната се голта, таа патува во дорзалниот мрежавец (*reticulum*), првата комора на желудникот кај преживарите, од каде се носи во дорзалниот бураг, каде потпаѓа под ензимско (ферментско) дејство.

Белковинските, неструктурните јаглехидрати (вклучувајќи скроб, сахароза и пектин), и структурните јаглехидрати (вклучувајќи хемицелулоза и целулоза) се ферментираат од преживарските микроби. Низ процесот на варење и преживање, дигестивните честички се редуцираат во големина, а се зголемува нивната густина сѐ додека тие не преминат во вентралниот бураг. Контракциите на бурагот го носат дигестивниот материјал повторно во мрежичката и преку ретикулобуражниот отвор тие одат до другите делови на дигестивниот тракт. Алтернативно, честичките можат да бидат однесени повторно во бурагот.

Бидејќи границата помеѓу бурагот и мрежичката е неизразена и нецелосна, овие комори се нарекуваат некогаш и како *мрежобураг*.

Наводи
------



|  |  |
| --- | --- |
| Stub icon | *Оваа статија од областа на анатомијата е никулец. Можете да помогнете со тоа што ќе ја проширите.** п
* р
* у
 |
**„Десантот на Дрвар"** (српскохрватски: *Десант на Дрвар*) - југословенски филм од 1963 година, во режија на Фадил Хаџиќ, кој е автор и на сценариото, заедно со Бора Ќосиќ. Главните улоги ги играат: Љубиша Самарџиќ, Павле Вуисиќ, Макс Фуријан, Мата Милошевиќ и Марија Лојк.

Синопсис
--------

Во филмот се прикажува падобранскиот десант на германската војска н,а малото место Дрвар во Босна каде се наоѓал водачот на партизанските единици, Јосип Броз - Тито. На почетокот од 1944 година, Хитлер му наредува на генералот Лотар Рендулиќ да го убие Тито и така да го уништи партизанското движење. За таа цел, германската војска изведува ненадеен падобрански десант, но нивната акција не успева благодарение на храбрата одбрана на партизаните во завршната битка кај пештерата која германската војска се обидува да ја освои по секоја цена.

Наводи
------

1. ↑  РТС, Десант на Дрвар (пристапено на 14.11.2021)
Керамички сад Гнатија од стил на (Лувр)
**Гнатија вазна** (јаз-лат|Gnathia}}) е група на хеленистички вазни со темна основа и подврста на апулска црвенофигурална керамика. Името го добиле по местото на наоѓањето и производсто во јужна Италија. Производството започнало во средината на 4 век п.н.е.

Гнатија вазни ги подражаваат металните садови. Украсени се со канелури, а на вратот и рамената се јавува орнамент каратеристичен за хеленистичка керамика, со венци и траки од лисја, во облик на шаховски полиња или фигурални (женски фигури и Ерот) кои се сликаат со бела боја.

Галерија
--------

* Алтес музеј, БерлинАлтес музеј, Берлин
* Ојнохое од ЛуврОјнохое од Лувр
* Бел кратерБел кратер

Поврзано
--------

* Хадра вазе
* Лагинос група

Надворешни врски
----------------

* -{Greece Pottery Gnathia Ware}- Архивирано на 9 октомври 2010 г.
**Бунгсберг** (германски: *Bungsberg*) — највисока точка во северната германска сојузна покраина Шлезвиг-Холштајн со надморска височина од 167,4 метри. Се наоѓа во областа позната како Холштајнска Швајцарија во општината Шенвалде на Бунгсберг помеѓу Шелхолц и Менхсневерсдорф.

Телекомуникациската кула Бунгсберг се наоѓа на врвот.

Една од најдолгите реки во Шлезвиг-Холштајн, Швентине, извира од Бунгсберг.

Создавање
---------

Бунгсберг е морена од леденото доба. Необично бил создаден во Волстонскиот период пред околу 150.000 години. Во текот на подоцнежното ледено доба — пред околу 10.000 години — ледената покривка не го покрила врвот поради неговата височина, бил само опкружен и така создал нунатак (осамена карпа без мраз).

Рекреација
----------

Знак за врвот
Денес, Бунгсберг е многу омилена точка за набљудување, од која при ведро време може да се види и Балтичкото Море. Кулата за набљудување, „Кула Елизабета" (*Elisabethturm*), била градена во 1863 и 1864 година на Бунгсберг од големиот војвода на Олденбург и откако ѝ била зголемена височината за четири метри во 1875 година, таа е висока 22 метри. Денес, не е отворена за јавноста.

Како нејзина замена била изградена плато за набљудување на половина од телекомуникациската кула на Бунгсберг. Во април 2007 година, објектите за посетители на Бунгсберг изгледале малку запуштени. Ресторанот бил главно уништен и целосно одграден. Платото за набљудување било затворено поради вандализам. Кон крајот на мај 2007 година, по две години обнова, кулата повторно била отворена за посетители. Оние кои ќе искачат 200 скали до платото имаат уникатен поглед при ведро време на големи делови од Шлезвиг-Холштајн, па дури и на Мекленбург-Западна Померанија. Подоцна, платото било повторно затворено.

Зиме, Бунгсберг е најсеверниот скијачки центар во Германија и единствен во Шлезвиг-Холштајн со сопствен скилифт поставен неколку дена во годината, кога има доволно снежна покривка. Спустот на една од трите патеки трае околу 25 секунди; на лифтот му требаат минута и половина да ги однесе скијачите на врвот. Една патека е за авантуристите, а другите две за скијачите и сноубордерите. Патеката од 300 метри има наклон од 17 степени. Во сезоната 2009/2010 неколку илјади луѓе дневно го посетувале центарот, некои патувајќи од Либек, Хамбург или Кил. Скилифтот бил долг 250 метри со 34 столбови и може да пренесува до 600 лица секој час. Бил поставен во 1970/1971 година од општината Шенвалд на Бунгсберг за зголемување на туризмот. Како последица на временските услови, лифтот работел само еднаш неделно во 2008/2009 година, а претходната сезона воопшто не работел. Пред неколку години биле поставени топови за снег од организаторот.

Телекомуникациска кула Бунгсберг и предавател на НДР
----------------------------------------------------

Панорама од Бунгсберг

Наводи
------

1. ↑  Најсеверниот скилифт во Германија - 20 секунди во снежен занос
2. ↑  HelgeSobik, *Meer-Schnee, bitte! Архивирано на 19 јули 2011 г.*; *Sonntag Aktuell* 21 јануари 2007
3. ↑  Holger Karkheck, *Wo der Berg auf Plattdeutsch ruft*; *Bild am Sonntag* 10 јануари 2010

Надворешни врски
----------------

* Бунгсберг на Ризницата ?
Карта на областа Вардарија
**Вардарија** — историско-географска област во Егејска Македонија, сместена по долното течение и делтата на реката Вардар, чие име го носи.

Областа се граничи на север со областа Бојмија, а на запад преку реката Колудеј (Лудијас) со областа Урумлак. Опфаќа 33 населени места на територијата на општините Делта, Илиџиево (Халкидона) и Даутбал (Ореокастро). Сè до 1912 г. Вардаријата имала претежно македонско население.

Историја
--------

### Византиски период

Во византискиот период, Вардарија била тема во XI, XII и XIII век. Ги зафаќала териториите во долниот тек на реката Вардар. Се споменува како посебна воено-административна единица на чело со управник. Со Договорот склучен меѓу крстоносците и Венецијанците за поделба на Византија (март 1204 г.) било предвидено темата помеѓу себе да ја поделат крстоносците.

Наводи
------

1. ↑  Канчов, Васил, „Македонија. Етнографија и статистика". Софија, 1900, стр. 140-141.
2. ↑  Панов, Б. *Теофилакт Охридски како извор за средновековната историја на македонскиот народ*, Скопје 1971; K.
3. ↑  Аџиевски, Поделбата на Македонија според Партитио Романиае, „Гласник на ИНИ", XXVI, 2–3, Скопје, 1982.

|  |  |
| --- | --- |
| Stub icon | *Оваа статија место во Егејска Македонија е никулец. Можете да помогнете со тоа што ќе ја проширите.** п
* р
* у
 |
Ван Џонсон како Мерик - Бунтот на бродот Кејн
**„Бунтот на бродот Кејн"** (англиски: *The Caine Mutiny*) — американски филм од 1954 година, во режија на Едвард Дмитрик (Edward Dmytryk) по сценариото на Стенли Роберт (Stanley Roberts) во соработка со Мајкл Бленкфорт (Michael Blankfort), а засновано врз романот на Херман Воук (Herman Wouk). Главните улоги ги толкуваат: Хемфри Богарт (Humphrey Bogart), Хосе Ферер (José Ferrer), Ван Џонсон (Van Johnson), Фред Мек Мареј (Fred MacMurray), Роберт Френсис (Robert Francis), Меј Вин (May Wynn), Том Тули (Tom Tully), Е. Г. Маршал (E. G. Marshall), Ли Марвин (Lee Marvin), Артур Франз (Arthur Franz), Ворнер Андерсон (Warner Anderson), Клод Ејкинс (Claude Akins) и Кетрин Ворен (Katherine Warren). Во 1955 година, филмот бил номиниран за „Оскар" во седум категории, вклучувајќи ги и оние за најдобар филм, сценарио, како и за главна и споредна машка улога. Покрја тоа, филмот имал и две номинации за наградите БАФТА. Филмот се одликува со ефектно профилирани ликови, со одлична музика (дело на познатиот Макс Стајнер), впечатлива фотографија (дело на Франц Планер), како и со одлична изведба на глумците.

Синопсис
--------

Амбициозниот Вили Кит (го игра Френсис) е млад офицер во американската морнарица. По дипломирањето на Принстон, во текот на 1943 година бил распореден на воениот брод „Кејн" со кој заповеда искусниот поручник Филип Френсис Квиг (го игра Богарт). „Кејн" не е многу важен брод, а на Квиг му помагаат офицерот Стив Марик (го игра Џонсон), скиперот Деврис (го игра Тули) и поручникот Том Кифер (го игра Мек Мареј), офицерто задолжен за комуникациите, а кој во цивилниот живот е писател. Кога бродот ќе исплови на морската шир, Кифер го забележува ирационалното однесување на Квиг, многу строг и невротичен човек со незгоден карактер. Во една прилика, кога Квиг предизвикува големи проблеми поради ситна кражба на јагоди, во неговата ментална стабилност се посомнева и Марик. Набргу, бродот го зафаќа силен тајфун и Квиг запаѓа во паника така што командата ја презема Марик, кој за помошник го поставува Вили. На крајот, сите овие настани ќе доведат до процес пред воениот суд...

Наводи
------

1. ↑  HRT, Pobuna na brodu Caine, američki film (12) (1954.) - Zlatno doba Hollywooda (пристапено на 23.5.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Дабаш** ( унгарски: *Dabas*) — град во округот Пешта, Унгарија и центар на микрорегион. Има население од 16.000 жители.

Историја
--------

Градот се состои од четири различни делови: *Горен Дабаш , Долен Дабаш* , *Гион* и *Шари*. Селото Дабаш веќе било населена населба во 1270 година, но во отоманската ера целиот регион станал целосно напуштен. Во 18 век, сопствениците на територијата создале четири нови села. Жителите на Горен Дабаш биле католички унгарски кметови, Долен Дабаш бил центарот на посиромашното благородништо (особено познатото семејство Халас), Шари бил населен со католички словачки колонисти и Гион од реформираните Унгарци и Евангелски словаци. Словаците од Шари го задржале својот национален идентитет до ден денес. Во 19 век, благородништвото во Долен Дабаш изградило неколку неокласични куќи - тие се главните атракции на градот денес. Двата Дабаши биле обединети во 1947 година, а во 1966 се приклучиле и другите две села. Во 1970те, Дабаш бил урбанизиран и бил изграден модерен градски центар со судска куќа, јавна школа, канцелариски блокови и голема стоковна куќа. Дабаш станал град во 1989 година.

Спорт
-----

Дабаш е дом на фудбалските клубови ФК Дабаш и Дабаш-Гион ФК кои моментално играат во Немзети Бајнокшаг III .

Збратимени градови
------------------

Дабаш, Унгарија е збратимен со:

* Албенга , Италија
* Стонтон, Вирџинија , САД
* Банска Бистрица, Словачка
* Бараолт, Романија
* Тржич , Словенија
* Сента , Србија

Надворешни врски
----------------

|  |  |
| --- | --- |
| Ризница | „Дабаш" на Ризницата ? |

* Матична страница  - унгарски
* Видео за Дабаш Архивирано на 19 мај 2008 г.
Виртемберг во периодот од 1810 до 1945 г.
**Виртемберг** (германски: *Württemberg*) — историско-географска област во Германија која приближно се совпаѓа со културно-јазичното подрачје на Швабија. Заедно со традиционалните области Баден и Хоенцолерн денес ја сочинуваат сојузната покраина Баден-Виртемберг.

Историја
--------

Областа првобитно била во состав на Војводството Швабија. Подоцнежните историски периоди можат да се поделат вака:

* Грофовија Виртемберг (1083–1495)
* Војводство Виртемберг (1495–1803)
* Изборно Кнежевство Виртемберг (1803–1806)
* Кралство Виртемберг (1806–1918)
* Слободна Народна Држава Виртемберг (1918–1945)

По Втората светска војна, областа е поделена на Виртемберг-Баден и Виртемберг-Хоенцолерн поради различните окупациски зони на САД и Франција. Во 1952 г. е ставена во сојузната покраина Баден-Виртемберг. Градот Штутгарт, како историска престолнина на Виртемберг, станал главен град на денешната сојузна покраина.

Поврзано
--------

* Список на земји во Светото Римско Царство
* Хоенцолерн (покраина)
* Виртемберг (замок)

Наводи
------

1. ↑  Das Königreich Württemberg, eine Beschreibung nach Kreisen, Oberämtern und Gemeinden (Stuttgart, 1904)

Надворешни врски
----------------

* Виртемберг на Ризницата ?
* „Виртемберг" на германски, француски и италијански во „Историски речник на Швајцарија".
* Мал историски речник на Баден и Виртемберг (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 123144371
* LCCN: n79084454
* GND: 4067029-6
* SELIBR: 162697
* SUDOC: 027251500
* HDS: 006648
* NKC: ge131414
* BNE: XX451806

 |

 |
**Дискриминација на жените** го означува секое разликување, исклучување или ограничување во поглед на полот, што има за последица или цел да го загрози или оневозможи признавањето, остварувањето или вршењето од страна на жените на човековите права и основните слободи на политичко, економско, општествено, културно и граѓанско или друго поле, без оглед на нивната брачна состојба, врз основа на рамноправност на мажите и на жените.

Политиките кои овозможуваат поволен третман за жените се познати како позитивна дискриминација. Ова е вид „дискриминација" којашто е во полза на жените. Хајди Хартман тврди дека дискриминацијата е резултат на долг процес на заемно дејствување на патријархатот и капитализмот. Исто така тврди дека дискриминацијата не може да заврши без да се искорени половата поделба на трудот.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

Поврзано
--------

* Дискриминација
* Мизогинија

|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |
Вир под водопадот Капејнци на реката Драгор кај Дихово
**Вир** — хидролошки поим, хидроним кој означува длабоко место во река каде што слабо истекува водата и прави вртежи, витли. Исто така може да означува у и вдлабнатина, корито каде што се собира вода, со речиси слично значење како и бара или локва.

Доста е раширен во топонимијата во Македонија и словенските земји, па така Вир може да се однесува и на:

* Вир — село во областа Порече, Општина Македонски Брод
* Вирче — село во областа Пијанец, Општина Делчево
* Вирово — село во областа Железник, Општина Демир Хисар
* Вировитица — град во Хрватска

Поврзано
--------

* Бара
* Локва

Наводи
------

1. ↑  Видоески, Божидар (1999). *Географската терминологија во дијалектите на македонскиот јазик*. Скопје: МАНУ. стр. 31. ISBN 9989-649-64-2.
**Борби** на кучиња. 1938 година
**Борбите на кучиња** претставуваат безмилосрден спорт. Борбите, по правило, се организираат помеѓу две кучиња, како облик на забава. Приходи од борбите се обично постигнуваат преку плаќање на билети за да се види настанот односно преку обложување.

Тоса (куче), раса често користена за борби

Историја
--------

Борбите на кучиња биле регистрирани во историските документи на многу цивилизации и култури. Низ историјата, многу варијанти на кучиња поминувале обука за создавањето на кучиња за борби. 
Борбите на кучиња биле организирани и за време на крвавите гладиаторски натпревари и борби во Колосеум во Римското Царство. Денес, овој крвав спорт е поврзан најчесто со криминал и различни девијации во општеството.

Овој вид на забава сѐ уште е популарна во одредени региони во светот.

Надворешни врски
----------------

* Кучиња за борба

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85038775
* NDL: 00573181

 |

 |
Оригинална Филаделфија Дерингер направена од Хенри Дерингер. Ова беше џебен пиштол што го користеше Wilон Вилкс Бут во Атентатот Абрахам Линколн. 
 Блискоста на ознаките на Филаделфија Дерингер 
Терминот **„дерингер"** се однесува на секоја рачен пиштол што не е ниту револвер, ниту полуавтоматски пиштол. Тоа не треба да се меша со мини-револвери или џебни пиштоли, иако некои подоцна дерингери се произведени со препербокс конфигурација. 

Оригиналниот **Филаделфија Деринџер** бил пиштол со единечна спредна ударна капа, воведена во 1852 година, од Хенри Дерингер. Вкупно, произведени се околу 15,000 пиштоли од Дерингер. [1] Сите биле пиштоли со еден барел со брави на ударни удари, вообичаено 0,41 калибар со пушки, и ореви. Должината на барелот се движела од 1,5 "на 6", а хардверот обично била легура на бакар-никел позната како "германско сребро ".

Наводи
------

1. ↑  Flayderman (2007) pp. 410–412
**Бордер коли** — вид на куче со потекло од Велика Британија. Ова куче е со највисок коефициент на интелегенција и на оваа листа го зазема првото место. На секоја скоро научена команда, како и на гласовна или гестикулативна команда реагира скоро моментно.

Особености
----------

Освен тоа ова куче, кое ретко прифаќа милување, е дружељубиво и верно. Покрај тоа што се користи како овчарско куче и за спортски натпревари, на Запад, ова куче се почесто се користи и за следење на постари лица и во здравствените установи. Со векови е одгледуван како овчарско куче.

Бордер коли е куче со средна висина, со складен изглед. Елеганцијата и складноста се комбинирани со доволно тежина, заради што ова куче остава впечаток на изаржливост. Тоа е верно, грижливо, агресивно овчарско куче кое е доста прилагодиво.

Наводи
------

1. ↑
**Гробница за Борис Давидович** (српски: *Гробница за Бориса Давидовича*) - збирка раскази на српскиот писател Данило Киш од 1976 година. Книгата содржи седум раскази со поднаслов „Седум поглавја на една заедничка повест".

Содржина
--------

Во збирката се застапени следниве раскази:

* Нож со дршка од дрво на роза
* Маторицата што ги голта своите рожби
* Механички лавови
* Магиско кружење на картите
* Гробница за Борис Давидович
* Кучиња и книги
* Куса биографија на А. А. Дармолатов (1892 - 1968)

Осврт кон делото
----------------

Токму „Гробница за Борис Давидович", објавена во 1976 година, е книгата што најмногу ги иницирала книжевните расправи и дискусии за оправданоста, односно неоправданоста на прозните зафати на Киш. Обединувањето на седумте раскази во поголема тематска целина го чинат речиси идентичните судбини на неколку луѓе-жртви на тоталитаристичко општество, чија трагична смрт не е поради нивното неприклонување кон стожерот на владејачката идеологија, туку поради некоја ирационална логика на режимот. Неоснованите и апсурдни судења, затворања и прогонства на ликовите во овие раскази може да се споредат со кафкијанскиот модел на беспричинско казнување кога меѓусебното разбирање меѓу надредените инстанци и поединецот е невозможно.

Втората заедничка црта на седумте раскази е идентичната наративна постапка во обликувањето на приказните, која се стреми да им даде печат на автентичност. Повикувајќи се на документирани факти и сведоштва, раскажувачот, поради некаква објективност, привидно се дистанцира од своеволни интервенции во раскажувањето. Но, на маргините на таа успешно изведена мистификација се насетува неговиот ироничен однос, што на тој начин ја разблажува бесмисленоста на човечките судбини жртвувани во името на т.н. хумани идеали. Иако книгата „Гробница за Борис Давидович" во себе вградува конкретен историски период и конкретни човечки биографии, сепак, таа го носи универзалниот и безвременски печат на сите човечки трагедии во, како што вели авторот во едно интервју, сеопштата историја на бесчестието (преземајќи ја оваа синтагма од наслов на книга од Борхес).
Симбол
Трамвај ГT6 во Груѓондз, Полска
Трамвај ГT8 во Познањ, Полска
**ДИВАГ** АГ (DÜWAG) е поранешна компанија со седиште во Крефелд, Северна Рајна-Вестфалија, Германија.
Била меѓу главните производители на железнички возила во земјата. Компанијата е продадена на "Сименс Веркерстехник" во 1999 година.

Историја
--------

Основана е во 1898 година како "Вагонфабрик Уердинген" АГ во Уердинген. По спојувањето со "Диселдорфер Вагонфабрик" во 1935 година железнички возила се произведуваат во Уердинген додека во Диселдорф произведуваат главно трамваи.
Од 1981 година компанијата официјално го носи името "ДИВАГ". Продаваш на "Сименс" во 1999 година од "Талбот"; трансакцијата се разкинет во 2000 година.
"ДИВАГ" биле поблиску до трамваи монопол во Западна Германија, како скоро секој трамвај, купен од 1960 година до денес, е произведен од компанијата.

Производи
---------

* Серија T:
	+ Диваг T4
* Серија ГT:
	+ Диваг ГT6
	+ Диваг ГT8
		- Диваг ГT8ЗР
		- Диваг ГT8С
	+ Диваг ГT12
* Серија M/Н:
	+ Диваг Н6С
	+ Диваг Н6Ц
	+ МАН/Диваг N8S
	+ Диваг Н8Ц
* Серија Б:
	+ Диваг Б4
	+ ДУЕВАГ Б80
	+ ДУЕВАГ Б100

Поврзано
--------

* Портал: Трамвајски транспорт

|  |  |
| --- | --- |
|  | „ДИВАГ" на Ризницата ? |
**Дискретниот шарм на буржоазијата** (француски: *Le charme discret de la bourgeoisie*) - француски филм од 1972 година, во режија на Луис Буњел. Главните улоги ги толкуваат: Фернандо Реј, Пол Франкор, Делфине Сејриг, Буле Огие, Стефани Одран, Жан-Пјер Касел и Жилиен Берто, а мала улога има и Мишел Пиколи. Во 1973 година, филмот ја добил наградата „Оскар" за најдобар странски филм, а следната година и две награди на БАФТА.

Содржина
--------

Во филмот се раскажува за кошмарите на неколку пријатели кои постојано се обидуваат да се сретнат на заедничка вечера. Дон Рафаел Акоста (го игра Реј) е амбасадор на измислената јужноамериканска држава Миранда, кој шверцува кокаин што им го продава на своите пријатели Франсоа Тевено (го игра Франкор) и Анри Сенешал (го игра Касел). Кога амбасадорот и неговите пријатели пристигнуваат во домот на Сенешал, дознаваат дека се работи за недоразбирање, зашто вечерата била закажана за утредента. Тие ја земаат со себе сопругата на Анри, Алис Сенешал (ја игра Одран) и одат во ресторан, во кој штотуку умрел сопственикот, така што нивниот обид да вечераат пропаѓа. Следниот пат, кога друштвото повторно доаѓа во домот на Сенешал, домаќините бегаат низ прозорец за да водат љубов во градината. Така, гостите си заминуваат, а во нивната куќа пристигнува бискупот Дуфур (го игра Берто) кого го вработуваат како градинар. При следната заедничка вечера, во домот на Сенешал упаѓа група војници кои се наоѓаат на воена вежба, а полковникот ги поканува присутните на вечера кај него. Кога друштвото пристигнува во домот на полковникот, наеднаш гледаат дека се наоѓаат на театарска сцена, а публиката ги исвиркува. Сепак, сето тоа е само сонот на Анри Сенешал. Потоа, за време на вечерата кај полковникот, домаќинот го навредува амбасадорот, кој вади пиштол и го убива. Повторно, сето тоа е само сонот на Франсоа Тевено. Во меѓувреме, бискупот оди кај еден сиромашен човек кој е на умирање и таму дознава дека тој е градинарот кој ги отрул неговите родители. Притоа, бискупот зема пушка и го убива човекот. За време на следната вечера кај семејството Сенешал влегува полицијата, ги апси сите присутни и така тие завршуваат в затвор. Сепак, по интервенција на министерот, нив ги ослободуваат. Најпосле, при последната заедничка вечера, во куќата влегуваат терористи кои ги убиваат присутните. Сепак, сето тоа е само сонот на амбасадорот.

Наводи
------

1. ↑  IMBD, The Discreet Charm of the Bourgeoisie (1972) Awards (пристапено на 2.12.2017)
2. ↑  IMBD, The Discreet Charm of the Bourgeoisie (1972) (пристапено на 2.12.2017)
**Валериј Леонтјев** (руски: *Валерий Яковлевич Леонтьев*; роден на 19 март 1949

 година) е советски и руски поп пејач, чија популарност достигна својот врв во раните 1980-ти. Тој е насловен како една народна Уметник на Русија во 1996 година. Тој е познат како еден од најистакнатите уметници на руската музика. Во текот на својата кариера многу-децении, тој има снимено повеќе од 30 албуми од кои многу се продадени во милионски тиражи.

Надворешни врски
----------------

* Валериј Леонтјев на  Семрежната филмска база на податоци (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 79625123
* LCCN: no99022507
* ISNI: 0000 0000 5711 945X
* GND: 134443470
* BNF: cb170758120 (податоци)
* MusicBrainz: 0d1e04f4-ddb6-4b66-8b0b-7f3b66f34d6e

 |

 |
Една од најзначајните последици на квантната механика е и **дискретизацијата на енергијата** на микрочестичките, како што се електроните, протоните, атомите итн. кога тие се движат во потенцијална јама. Решенијата на Шредингеровата равенка покажуваат дека во тие случаи, движењето на честичките е финитно (ограничено) а енергетскиот спектар им е дисконтинуиран. Ваквите состојби на честичките во квантната механика се познати како сврзаните состојби, а множеството од сврзани состојби за секој систем го дефинира неговиот дискретен енергетски спектар.

Според тоа, дискретизацијата на енергијата овозможува секој атом или молекула да има единствен енергетски спектар, што како отисок од прст е својствен само за него. Затоа, со спектроскопска анализа може да се утврди присуството на било кој елемент во даден микро или макро-систем.

|  |  |
| --- | --- |
| Stub icon | *Оваа статија науката е никулец. Можете да помогнете со тоа што ќе ја проширите.** п
* р
* у
 |
**Виктор Викторович Коваленко** (украински: *Віктор Вікторович Коваленко*; роден на 14 февруари 1996 година во Херсон) — украински фудбалер, играч од средниот ред на Шахтар Донецк и на украинската репрезентација.

Клупска кариера
---------------

Коваленко е производ на младинскиот систем на Шахтар Донецк. Тој го направил своето деби во Украинската Премиер лига за Шахтар во натпреварот против Ворскла Полтава на 28 февруари 2015 година. На 9 мај 2015 година, тој забележал две асистенции за петтиот и шестиот гол на Шахтар во победата со 7-3 над Говерла Ужгород.

Репрезентативна кариера
-----------------------

Коваленко бил повикан во украинската репрезентација под 20 години да игра на Светското првенство под 20 години 2015 во Нов Зеланд. Тој постигнал два гола во победата со 6-0 над Мјанмар и додал хет-трик против САД во победата со 3-0 во Окленд, квалификувајќи ја својата репрезентација во осминафиналето. Тој бил најдобар стрелец на турнирот со 5 постигнати гола.

Во јуни 2016 Коваленко се нашол на списокот со репрезентативци на селекторот на сениорската репрезентација Михајло Фоменко за Европското првенство 2016 во Франција. Тој ги одиграл сите три натпревари на Украина во групата Ц, но неговата репрезентација го завршила настапот уште во групната фаза доживувајќи три порази.

Титули
------

#### Украина Шахтар Донецк

* **Премиер лига на Украина** (1) : 2016-2017
* **Куп на Украина** (2) : 2015-2016, 2016-2017
* **Суперкуп на Украина** (2) : 2015, 2017

Наводи
------

1. ↑  „uk:Віктор Коваленко" (украински). Shakhtar's Academy Site. 2015-03-01. Архивирано од изворникот на 2015-04-02. Посетено на 2021-08-11.
2. ↑  „uk:Чемпіонат Прем'єр-ліги. 15 тур. Матч № 102 28.02.2015" (украински). UPL Official Web Site. 2015-03-01. Архивирано од изворникот на 2015-04-02. Посетено на 2017-10-30.
3. ↑  „Ukraine hit Myanmar for six". FIFA. 2 June 2015. Архивирано од изворникот на 2015-06-22. Посетено на 15 June 2015.
4. ↑  „Kovalenko treble puts Ukraine on top". FIFA. 5 June 2015. Архивирано од изворникот на 2015-06-22. Посетено на 15 June 2015.

Надворешни врски
----------------

* Виктор Коваленко на soccerway
* Виктор Коваленко на transfermakt
* Виктор Коваленко на whoscored
* Виктор Коваленко на espn
* Виктор Коваленко на Goal.com[*мртва врска*]
**Димче Белоски** (25 октомври 1923

 во Штип — 17 јуни 2010

 во Скопје) – револуционер, борец за слобода на македонскиот народ, македонски комунист, политичар и дипломат.

Студирал право. Бил член на СКОЈ (1941) и на КПМ (1943). Како истакнат учесник во НОАВМ, бил политички комесар на чета и на баталјон во воените единици на НОВ и ПОМ, а потоа политички комесар на Педесеттата (македонска) дивизија на НОВЈ. Бил делегат на Првото заседание на АСНОМ.

По Ослободувањето ја завршил Вишата политичка школа „Ѓуро Ѓаковиќ" во Белград и извршувал разни партиски, општествени и дипломатски должности: политички секретар на Обласниот комитет на КПМ во Скопје, секретар на ПК на СКОЈ за Македонија, член на ЦК СКМ, пратеник во Собранието на НРМ, директор на НИП „Нова Македонија", член на Извршниот совет на СРМ, заменик на постојаниот претставник во Постојаната мисија на СФРЈ во Њујорк, амбасадор на СФРЈ во Канада и во САД и претставник на СФРЈ во ООН, помошник државен секретар на СФРЈ за надворешни работи (1965–1969), член на Претседателството на ЦК на СКЈ и секретар на ЦК на СКЈ. Носител е на Партизанска споменица 1941.

Наводи
------

1. ↑  Македонска енциклопедија, МАНУ, Скопје, 2009, том I, стр. 143-144.

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**Док МекГи** (англиски: *Doc McGhee*) , е американски музички менаџер, најпознат со работата со групите KISS, Bon Jovi и Mötley Crüe. Овие групи своето искачување до врвот го искусиле под негово раководство. Тој исто така работел и со Hootie & the Blowfish.

Тој учествувал и во реална серија за VH1 наречена "SuperGroup" заедно со Скот Ијан, Тед Нугент, Еван Сеинфелд, Себастијан Бах и Џејсон Бонхам.

Менаџирани бендови
------------------

* Mötley Crüe (1982-1989)
* Bon Jovi (1984-1991)
* KISS (1996-)
* Skid Row (1988-)
* Hootie & the Blowfish
* Scorpions
* Benise

Менаџирани Соло Артисти
-----------------------

* Бони МекКи (2004-)
* Шеиен Кимбал (2007-)
* Дариус Рукер

Надворешни врски
----------------

* McGhee Entertainment
* Doc McGhee на  Семрежната филмска база на податоци (англиски)


|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Валерио Ањоли** (италијански: *Valerio Agnoli*; р. 6 јануари 1985

) — италијански професионален друмски велосипедист, кој вози за UCI World Tour екипата Тим Бахреин Викториус.

Кариера
-------

Ањоли бил еден од клучните помошници за Ликвигас и често придонесувал во победите на Иван Басо и Винченцо Нибали на Џиро д’Италија. Ањоли имал многу успешна јуниорска и аматерска кариера, освојувајќи победи на многу престижни италијански трки, вклучувајќи ја познатата Џиро дела Луниџана.

Ањоли ја носел белата маичка за најдобар млад возач на Џиро д’Италија 2010, пред да учествува во падот со неговиот колеги Иван Басо и Винченцо Нибали по што ја изгубил маичката.

Ањоли го напуштил Ликвигас-Канондејл на крајот на сезоната 2012 и му се приклучил на Астана на двегодишен договор од сезоната 2013 па натаму.

Достигнувања
------------

2003
1. Краен пласман Џиро дела Линуџана под 19 години
2004
10. Џиро дела Ромања
2005
3. Краен пласман Трка околу езерото Кукунор
1. Етапа 8
2006
5. Сетимана Ломбарда
7. ГП Индустрија & Артиџанато ди Ларчано
2008
1. Етапа 1 Вуелта а Еспања (ТТТ)
4. Јапонски куп
2009
3. Меморијал Марко Пантани
7. Јапонски куп
7. Џиро дел Венето
2010
1. Етапа 4 Џиро д’Италија (ТТТ)
9. ГП Мигел Индураин
2011
4. ГП Индустрија & Артиџанато ди Ларчано
2012
3. Џиро дела Тоскана
2014
7. Краен пласман Вуелта а Бургос
8. Краен пласман Трка околу Данска
2015
4. Класика де Алмерија
2016
1. Етапа 1 Џиро дел Трентино (ТТТ)

### Распоред на резултатите на големите трки

| Голема трка | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- | --- |
|  **Џиро** | — | 61 | 32 | 83 | 57 | 39 | 71 | — | СО | 110 |
|  **Тур** | — | — | — | — | — | — | — | — | — | — |
|  **Вуелта** | 110 | — | — | 105 | — | — | — | — | — | 79 |

СО = се откажал; — = не учествувал

Наводи
------

1. ↑  „Нибали потпиша двегодишен договор со Астана". *Cycling News*. Future Publishing Limited. 2 август 2012. Посетено на 2 август 2012. Нибали ќе поведе двајца од колегите во Ликвигас, Валерио Ањоли и Алесандро Ваноти.

Надворешни врски
----------------

|  |  |
| --- | --- |
| Ризница | „Валерио Ањоли" на Ризницата ? |

* „Достигнувања на Валерио Ањоли". Cycling Archives.
* „Достигнувања на Валерио Ањоли". Cycling Quotient.
* „Достигнувања на Валерио Ањоли". ProCycling.

|  |  |
| --- | --- |
| Stub icon | *Оваа биографска статија поврзана со италијанскиот велосипедизам е никулец. Можете да помогнете со тоа што ќе ја проширите.** п
* р
* у
 |
**Бранко Јелиќ** (5 мај 1977) е српски поранешен професионален фудбалер кој играл како напаѓач.

Биографија
----------

### Клупска кариера

Јелиќ е роден во Чачак. Играчката кариера ја започнал со Борац Чачак пред да се приклучи на српската Црвена Звезда Белград, а потоа и на ФК Војводина. Тој ја освоил наградата „Златна копачка" откако постигнал 21 гол во сезоната на кинеската Супер лига во 2005 година за Пекинг Гуан. Бранко Јелиќ постигнал два гола во победата од 2–0 за ФК Енерџи Котбус против Баерн Минхен на 15 март 2008 година.

На репрезентативно ниво, Јелиќ играл за СР Југославија У21 во 1999 година.

Јелиќ му се приклучи на австралиската А-лига Перт Глори за сезоната 2009/10. Тој потпишал во мај 2010 година по взаемното раскинување на неговиот договор со неговиот клуб од Бундеслигата, договорувајќи тригодишен договор со Јелиќ. Во јуни 2011 година, тој беше ослободен од последната година од договорот играјќи 33 пати за Глори.

Трофеи
------

**Индивидуални признанија**

* Најдобар стрелец во кинеската Супер лига : 2004–2005 со Пекинг Гуан – 21 гол

Наводи
------

1. ↑  „brániti". *Hrvatski jezični portal* (српскохрватски). Посетено на 17 March 2018. Brȃnko
2. ↑  „Jèlena". *Hrvatski jezični portal* (српскохрватски). Посетено на 17 March 2018. Jélić
3. ↑  „Jelic double as Cottbus shock Bayern". CNN. 15 March 2008. Посетено на 17 February 2012.
4. ↑  Branko Jelic at 11v11.com
5. ↑  „Recoba is too rich for Glory". The West Australian. 15 May 2009. Архивирано од изворникот на 19 June 2009. Посетено на 15 May 2009.
6. ↑  „Perth Glory Sign Energie Cottbus Striker Branko Jelic". goal.com. 18 May 2009. Архивирано од изворникот на 2022-02-14. Посетено на 18 May 2009.
7. ↑  „Jelic let go by Glory". *ABC Sport*. 20 June 2011. Посетено на 23 June 2011.
**„Гнасотијата и бесот"** (англиски: *The Filth and the Fury*) — британски документарен филм од 2000 година, во режија на Џулиен Темпл. Во филмот настапуваат: Пол Кук, Стив Џонс, Џон Лајдон, Глен Матлок, Сид Вишис, Малколм Мекларен, итн.

Содржина
--------

Во филмот се зборува за кратката историја на легендарната панк-рок група „Секс пистолс". Притоа, членовите на групата и нивниот менаџер зборуваат за политичкиот амбиент во Англија, во средината на 1970-тите, кога била создадена групата, за новата супкултура, за модните трендови, итн. Исто така, тие ги опишуваат настаните кои довеле до формирање на групата, нивниот молскавичен успех, проблемите со издавачките куќи, медиумите, полицијата и јавноста, меѓучовечките односи во групата, проблемите со дрогата, трагичниот крај на Сид Вишис и распадот на групата за време на нивната американска турнеја.

Наводи
------

1. ↑  IMDb, The Filth and the Fury (2000) (пристапено на 22.11.2017)
**Бранивое Јовановиќ-Брана** бил војвода на Српскиот комитет на четничката акција .

Животопис
---------

Војводата Брана е роден во близината на Пожаревац. Завршил основно училиште, гимназија во Белград и воена академија. Бил меѓу првите четници кој навлегле во Македонија.

Учествувал во Битката кај Челопек, а тоа му донело популарност меѓу населението. Војводата Брана заедно со Богдан Југовиќ во 1905 година се нашле во селото Петралица.

Меѓутоа некој ги пријавил на Турците и тие ги обиколиле во куќата по што таа била запалена. Војводата Брана и неговите четници изгореле. Следниот ден нивните тела биле извлечени и закопани на селските гробишта. Бранивое Јовановиќ-Брана имал 27 години кога починал, а неговата смрт и смртта на неговите четници долго била пеена меѓу населението. Починал на 30 мај 1905

 година.

Меѓу двете светски војни, во Македонија бил популарен драмскиот текст *Војводата Брана*.

Извори
------

1. ↑  Пешић, Миодраг Д. Стари четници. Крагуевац: Нови Погледи, 2000
**„Глупавата жена"** — сказна на браќата Грим.

Содржина
--------

Еден маж заминал на нивата и на жена си ѝ порачал да му направи вечера. Таа ја ставила саламата да се пржи и слегла во подрумот за да наточи пиво. Тогаш, се сетила дека кучето може да ја изеде саламата и се вратила во кујната каде видела дека кучето веќе ја украло саламата и почнала да го брка. Бркајќи го, таа се сетила на пивото и се вратила во подрумот кој веќе бил целосно поплавен. Затоа, таа го зела брашното и го истурила на подот. Другпат, мажот однел дома сандаче со пари и ѝ рекол на жена си да не ги чепка. Меѓутоа, кога во куќата дошле трговци, таа купила две грнчиња, а на трговците им кажала самите да се послужат со парите, а тие го зеле сандачето и побегнале. Мажот и жената тргнале да ги бркаат трговците, а кога патем седнале да одморат, жената видела дека патот е уништен од колите и затоа го намачкала со масло, а потоа ги пуштила калапчињата сирење да се тркалаат по патот. Кога мажот ѝ рекол да се врати дома за да провери дали е заклучено, жената ја откорнала вратата и ја зела со себе. Патувајќи, мажот и жената решиле да преноќат во шумата и се качиле на едно дрво, а ноќта под дрвото застанале некои луѓе кои броеле куп пари. Тогаш, жената почнала да фрла разни предмети долу и најпосле ја фрлила и вратата и така ги исплашила луѓето, кои ги оставиле парите и побегнале. Мажот и жената си ги зеле парите и се вратиле дома.

Изданија на македонски јазик
----------------------------

* „Фортуна", во: Браќа Грим, *Сказни*. Наша книга, Скопје, 1972.

Наводи
------

1. ↑  Браќа Грим, *Сказни*. Наша книга, Скопје, 1972, стр. 23-29.
**Григориј Пелагониски** (втората половина на XVI в.) – бил епископ прилепски и пелагониски, автор на црковнословенски превод на зборникот „Сокровиште" од Дамаскин Студит.

Името му фигурира во насловот на две слова, за неделите на Митарот и фарисејот и за Блудниот син. Спомнат е и во еден натпис во олтарот меѓу апсидата и ѓаконикот на црквата од манастирот Трескавец, со текст дека некој Стојан Хранчев со жена си дал да се украси олтарот во 1570 г. за време на епископот Григориј. Од појаснувањето на некои грч. зборови (на пр.: *phanerotis* нашим жє єꙁꙑком ꙗвленӏє), се гледа дека црковнословенскиот јазик го смета за свој. Јазикот на епископот Григориј во основата е црковнословенски од српска редакција, кој во XVI в. бил заеднички за сите православни Словени на Балканот. Но во него се допуштени многубројни црти од западномакедонското наречје. „Сокровиште" се смета како основа за проникнување на дамаскинарската литература пишувана на народен јазик. Преводот го извршил во периодот меѓу 1570 и 1580 г. врз основа на едно од првите три венецијански изданија (1557–1562). Го превел на актуелниот црковнословенски јазик, со примеси од западномакедонскиот прилепско-битолски народен говор.
**Дајрон Роблес** (роден на 19 ноември 1986 во Гвантанамо) е кубански атлетичар и актуелен сопственик на светскиот рекорд во дисциплината 110m со пречки, со време од 12,87s истрчано на 12 јуни 2008, на митингот во Острава.

Дајрон Роблес во олимпиското финале на трката на 110m со пречки на 21 август 2008 во Пекинг
На светското првенство во сала во 2006, одржано во Москва, во трката на 60m со пречки Дајрон заврши втор со личен рекорд од 7,46s, резултат кој подоцна го подобри со време од 7,33s што претставува втор најдобар резултат на сите времиња по светскиот рекорд на Колин Џексон. На светското првенство во сала во 2008, одржано во Вленсија, Роблес не ги помина ни квалификациските групи, бидејќи престана да трча мислејќи дека натпреварувачот во соседната патека Сјанг Љу направил погрешен старт. Ова беше големо разочарување за Дајрон кој имаше 9 од 11 најбрзи времиња во текот на зимата и беше најголем фаворит за освојување на златниот медал.

На Летните олимписки игри - 2008 одржани во Пекинг, многумина беа во очекување на двобојот Роблес-Лиу во финалето, но поради повреда Сјанг Љу се откажа уште во квалификациите, па Роблес лесно стигна до златниот медал со време од 12,93s.

Наводи
------

1. ↑  „Елиминацијата на Роблес разочарување за сите негови конкуренти". Посетено на 9 март 2008.

Надворешни врски
----------------

* „Дајрон Роблес" Архивирано на 23 август 2008 г. бр.59 во страна од магазинот*Тајм* за „100 атлетичари на кои треба да им се обрне внимание"